stanford-oval/wikipedia huggingface dataset:
Merkityksen isotopia

Baabel merkityksen isotopian ilmentymänä. Gustave Dorén kuvitusta Vanhaan testamenttiin.
Merkityksen isotopia tarkoittaa semiotiikassa laajasti ymmärrettynä merkityksen moniselitteisyyttä ja sen ilmaisemisen ja hyödyntämisen keinoja tekstissä, kielessä ja kulttuurissa.
Isotopia perustuu siihen, että on olemassa merkitysten luokkien joukko, joka mahdollistaa tekstin lukemisen kokonaisuutena. Nämä luokat ja siten myös lukemisessa muodostuva kokonaisuus ovat vähintään osittain kulttuurisidonnaisia. On olemassa myös globaalisti ymmärrettyjä universaaleja merkityksiä ja merkitysten luokkia sekä toisaalta yllättäviä poikkeuksia. Värispektriä on pidettävä yleispätevänä kategoriana, silti värit voidaan jaotella kulttuureissa eri tavoin.
Värien erottelua englannin ja gallian kielissä (Greimas 1979, 35, Hjelmslev 1961, 33)
Monet vitsit, arvoitukset ja tarinat hyödyntävät tyylikeinojensa kautta isotopiaa. Vitsin tai arvoituksen alussa tapahtuvassa esittelyssä tuodaan esiin isotopian ensimmäinen osa, jonka tarjoama merkitys seuraavaksi esitettävässä dialogiksi kutsutussa elementissä haastetaan tai rikotaan luomalla ensimmäiselle isotopialle vastakohta. Sanaristikoissa ja piilosanatehtävissä vihjeen ja ratkaisun välinen suhde ilmentää isotopiaa.
Myös esimerkiksi kuvataide käyttää isotopioita merkitysten luomiseen. Gustave Dorén maalaus Baabelin tornista hyödyntää Veivon ja Huttusen analyysin mukaan neljää isotopiasuhdetta. Maalaus esittää tilanteet ennen ja jälkeen kielen sekoittumisen: yhteinen kieli mahdollistaa taivaisiin ulottuvan tornin rakentamisen, joka keskeytyy, kun yhteistyön kyky menetetään kielten moninaisuuteen. Isotopiat ovat tällöin: 1) ennen vs. jälkeen, 2) yksi kieli vs. monta kieltä, 3) rakentamisen kyky vs. kyvyn puuttuminen, 4) ylpeys vs. nöyryys.
Umberto Econ mukaan isotopia on, sellaisena kuin Greimas sen Strukturaalisessa semantiikassa esittelee, ennen kaikkea kattotermi (umbrella term), joka käsittelee koherenssia useilla tekstin tasoilla..
Kirjallisuutta

Hjelmslev, Louis 1961: Prolegomena to a Theory of Language (revised english edition)
Tarasti, Eero 1990: Johdatusta semiotiikkaan. Esseitä taiteen ja kulttuurin merkkijärjestelmistä. Gaudeamus, Helsinki.
Tarasti, Eero 1994: A Theory of Musical Semiotics. Indiana University Press, Bloomington.
Aiheesta muualla

Kourdis, Evangelos: Semantic Isotopies in Interlingual Translation: Towards a Cultural Approach  2012. ResearchGate. Viitattu 16.8.2015.
Lång, Markus: Musiikin koherenttius subjektiivisena ilmiönä: Reseptioesteettinen katsaus mlang.name.  2002. Viitattu 16.8.2015.
Merwan I

Merwan I eli Marwan ibn al-Hakam oli islamilaisen perimätiedon mukaan umaijadien dynastian kalifi Damaskoksessa vuosina 682–685 serkkunsa Muawia II:n jälkeen. Hän joutui kuitenkin heti taistelemaan kapinallista Abdallah ibn al-Zubayria vastaan. Vuonna 683 hän onnistui valtaamaan Egyptin kapinallisilta. Merwan oli ottanut vaimokseen Jazid I:n lesken Fasitan, joka tukahdutti nukkuvan kalifin kuoliaaksi pieluksella vuonna 685, ja hallitsijaksi nousi kalifin poika Abd al-Malik ibn Marwan (685–705).
Historiatieteen näkökulmia

| Hallitsija | Perimätieto | Arkeologia |
| --- | --- | --- |
| Muawija I | 661–680 | 661–678 |
| Jazid I | 680–682 | – |
| Muawija II | 683–684 | – |
| Marwan ibn al-Hakam | 684–685 | – |
| Abd al-Malik | 685–705 | 680–705 |
| "vastakalifi" al-Zubayr | 683–692 | 673–680 |
Merwania koskevat arkeologiset lähteet, kuten kolikkolöydöt puuttuvat. Volker Popp arvelee, että hallitsijaa ei ole koskaan ollut olemassa, vaan hahmo on syntynyt käännösvirheestä, jossa historiallisen kalifin nimessä "Abd al-Malik ibn Marwan" sen persialainen loppuosa "MRW 'n" on luettu arabialaisittain isännimeksi "Mervin poika". Se kuitenkin tarkoittaa "Mervistä kotoisin" . Merv oli suurkaupunki koillisessa Iranissa Khorasanin maakunnassa, ja kaupungin rauniot sijaitsevat nykyisessä Turkmenistanissa. Poppin mukaan al-Malikin nimi viittaa siihen, että hän oli kotoisin Mervistä eikä Medinasta, kuten islamilainen perimätieto kertoo. Islamilainen perimätieto ja arkeologinen aineisto poikkeavat toisistaan 600-luvun hallitsijaluetteloissa.
Diavátes (Sporadit)

| --- | --- |
Muut nimet:  Διαβατές
Sijainti:  38°47′35″N, 24°31′05″E, Skýros Euboia, Keski-Kreikka Kreikka
Saariryhmä:  Pohjoiset Sporadit
Merialue:  Egeanmeri, Välimeri
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Diavátes (kreik. Διαβάτες, myös Diavatés, Διαβατές) on pienten Kreikan saarten ryhmä, joka kuuluu Pohjoisten Sporadien saariryhmään ja jonka saaret sijaitsevat Skýroksen saaren eteläpuolella. Saaret ovat asumattomia. Hallinnollisesti Diavátesin saaret kuuluvat Skýroksen kuntaan, Euboian alueyksikköön ja Keski-Kreikan alueeseen.
Saaret

Saariryhmän saaret ovat:
|  | Nimi | Sijainti | Pinta-ala (km²) (n> ) |
| --- | --- | --- | --- |
| 1 | Mésa Diavátis (Μέσα Διαβάτης) | 38°47′49″N, 24°31′31″E | 0,038 |
| 2 | Éxo Diavátis (Έξω Διαβάτης) | 38°47′21″N, 24°30′47″E | 0,019 |
| 3 | Kefáli (Κεφάλι) eli Pláka (Πλάκα) | 38°47′36″N, 24°30′59″E | 0,004 |
Mesógeia

Mesogeía kartalla.
Mesógeia (kreik. Μεσόγεια) tai Mesógaia (Μεσόγαια) on tasanko itäisessä Attikassa Kreikassa. Mesógeia käsittää itäisen Attikan sisämaan sekä itärannikon, ja sillä sijaitsee Ateenan metropolialueen itäosa esikaupunkeineen.
Mesógeian tasankoa ja Spátan kaupunki.
Hallinnollisesti Mesógeian alue kuuluu Itä-Attikan alueyksikköön. Se koostuu pääpiirteissään kunnista Pallíni, Rafína-Pikérmi, Paianía, Spáta-Artémida, Kropía ja Markópoulo Mesogaías. Mesógeian tasangon länsipuolella sijaitsee Ymittós-vuori ja Attikan tasanko, pohjoispuolella Pentéli-vuori ja Marathonin tasanko, ja eteläpuolella Soúnion niemi.
Viime vuosikymmeninä Ateenan metropolialue on laajentunut huomattavasti tasangolle. Vielä 1980-luvulla alue oli pääosin viljelykäytössä. Nykyisin tasangolla on lukuisia kaupunkeja ja kyliä sekä teollisuusalueita. Spátan kaupunki sijaitsee tasangon keskellä. Rannikolla sijaitsevat alueen satamakaupungit Rafína ja Pórto Ráfti. Myös Ateenan kansainvälinen lentoasema, joka avattiin vuonna 2001, sijaitsee tasangolla. Muu alue tasangosta on edelleen pitkälti viljelykäytössä. Mesógeian alue kytkeytyy Ateenan keskustaan Ymittóksen pohjoispuolelta kiertävien valtatien A6 eli Attikan valtatien sekä metrolinjan 3 välityksellä.
Antiikin Mesogeia tai Mesogaia oli yksi Ateenan kaupunkivaltion Kleistheneen uudistuksen mukaisista pääalueista. Se käsitti varsinaisen kaupungin (asty) ja rannikon (paralia) ulkopuolisen Attikan sisämaa-alueen. Tähän kolmijakoon perustui fylejen jako trittyksiin. Mesogeia-maalari oli 600-luvun alussa eaa. toiminut nimeltä tuntematon keramiikkamaalari.
Lautapasianssi

Soubisen prinsessa Anne de Rohan-Chabot pelaa lautapasianssia, 1697
Lautapasianssi eli erakkopeli  (engl. Solitaire tai Peg Solitaire, ransk. Solitaire) on yhden hengen lautapeli, jossa nappuloita tai kuulia siirretään peli­laudalla ruudusta tai tavallisimmin reiästä toiseen siten, että jokaisella siirrolla jonkin nappula hyppää toisen nappulan yli, joka tällöin poistetaan pelistä.
Varhaisin tieto pelistä on Ranskasta Ludvig XIV:n ajalta, vuodelta 1697, jolloin Claude August Berey teki Soubisen prinsessa Anne de Rohan-Chabot'ta esittävän kaiverruksen, jossa hänellä oli tämä peli kädessään. Saman vuoden elokuussa ranskalaisessa kirjallisessa aikakaus­kirjassa Mercure galant julkaistiin kuvaus tästä pelistä ja sen säännöistä.
Yleensä pelilaudan kaikkiin reikiin yhtä lukuun ottamatta sijoitetaan aluksi nappula.
Pelistä on useita muunnelmia, joista tunnetuimmat ovat englantilainen lauta­pasianssi eli 
englanti­lainen erakko­peli sekä ranska­lainen lauta­pasianssi eli ranska­lainen erakko­peli  Englanti­laisen pelin laudalla on 33 reikää, jotka muodostavat ristimäisen kuvion, ranska­laisen pelin laudalla reikiä on 37.
Englantilaisessa lauta­pasianssissa sijoitetaan yleensä nappula aluksi pelilaudan kaikkiin muihin paitsi keskimmäiseen reikään. Tavoitteena on saada poistetuksi kaikki nappulat yhtä lukuun ottamatta, joka mieluiten jää keskimmäiseen reikään.
Ranskalaisessa lauta­pasianssissa täytetään yleensä alun alkaenkin vain osa rei'istä. Tällaisella laudalla tehtävä ei olisikaan ratkaistavissa, jos vain keskimmäinen reikä jätettäisiin aluksi tyhjäksi.
Pelilauta

Englantilainen lautapasianssi
Ranskalainen lautapasianssi
Englantilaisen ja ranskalaisen pelin laudat reikineen on esitetty oheisissa kaaviossa. Niissä  '.' merkitsee reikää, johon aluksi sijoitetaan nappula, 'o' tyhjäksi jätettävää reikää.
| Englantilainen | Ranskalainen |
| --- | --- |
      · · ·      · · ·  · · · · · · ·   · · · o · · ·   · · · · · · ·       · · ·      · · ·:       · · ·    · · · · ·  · · · · · · ·   · · · o · · ·   · · · · · · ·     · · · · ·      · · ·
Peli

Jokaisella siirrolla yhtä nappulaa siirretään kohti­suorasti viereisen nappulan yli, kaksi askelta kerrallaan, jolloin välissä oleva nappula samalla poistetaan pelistä.
Seuraavissa kaavioissa  · merkitsee reikää, jossa on nappula, * osoittaa nappulan, jota kulloinkin siirretään, ja o merkitsee tyhjää reikää. Sininen ¤ tarkoittaa reikää, josta nappula kulloinkin siirretään, ja punainen o sitä reikää, jossa oleva nappula poistetaan hyppäämällä sen yli.
Täten sallitut siirrot kuhunkin neljään suuntaan ovat:
* · o  →  ¤ o *  Hyppy oikealle
o · *  →  * o ¤  Hyppy vasemmalle
*     ¤
·  →  o  Hyppy alas
o     *
o     *
·  →  o  Hyppy ylös
*     ¤
Englantilaisella laudalla kolme ensimmäistä siirtoa voivat olla esimerkiksi:
· · ·             · · ·             · · ·             · · · 
    · * ·             · ¤ ·             · o ·             · * · 
· · · · · · ·     · · · o · · ·     · ¤ o * · · ·     · o o o · · ·
· · · o · · ·     · · · * · · ·     · · · · · · ·     · · · ¤ · · ·
· · · · · · ·     · · · · · · ·     · · · · · · ·     · · · · · · ·
    · · ·             · · ·             · · ·             · · ·
    · · ·             · · ·             · · ·             · · ·
Strategia > Peliä koskevia tutkimuksia

Peliä ovat tutkineet matemaattiselta kannalta muun muassa Elwyn R. Berlekamp, John Horton Conway ja Richard K. Guy. He ottivat käyttöön pagodafunktion käsitteen, jonka avulla voidaan tehokkaasti selvittää, missä tapauksessa tehtävä on ratkaistavissa, missä tapauksessa ei. Annettua asetelmaa vastaavan pagoda­funktion löytäminen voidaan muotoilla
lineaariseksi ohjelmointi­tehtäväksi, joka on ratkaistavissa polynomiaalisessa ajassa.
Julkaisematon tutkielma vuodelta 1989 käsittelee yleistettyä versiota pelistä englantilaisella laudalla. Se osoitti, että yleistetyssä pelissä jokaisella ratkaistavissa olevalla tehtävällä on 29 erilaista ratkaisuja, symmetrioita lukuun ottamatta, kun englantilaisella laudalla on kaikkiaan 9 erillistä 3×3 reiän muodostamaa neliötä. Tutkielmassa saatiin myös alaraja sellaisten mahdollisten ratkaistavissa olevien käänteisten asetelmien probleemojen koolle, joissa nappuloiden pitää lopuksi jäädä samoihin reikiin, jotka aluksi ovat tyhjinä. Jokaisen sellaisen tehtävän ratkaisussa on sen tarkemmista yksityis­kohdista riippumatta vähintään 11 siirtoa.
Abstraktin algebran avulla voidaan osoittaa, että jos pelissä jää lopuksi jäljelle vain yksi nappula, pelilaudalla on vain viisi sellaista reikää, joihin se voi jäädä.
Strategia > Englantilaisen pelin ratkaisu

Englantilaisen pelin lyhyin ratkaisu käsittää 18 siirtoa, mikäli sarjahypyt, jolloin samalla nappulalla tehdään useita hyppyjä peräkkäin, lasketaan yhdeksi siirroksi.
Tämän ratkaisun esitti Ernest Bergholt vuonna 1912, ja vuonna 1964 John Beasley todisti sen lyhimmäksi.
Muut ratkaisut sisältyvät seuraavaan luetteloon. Käytetyt merkinnät ovat:
Ennen kaksoispistettä: reikä, joka aluksi on tyhjä
kaksoispisteen ja yhtäläisyysmerkin jäljessä: reikä, johon viimeinen nappula jää
yhtäläisyysmerkin jälkeen: luettelo siirroista; kukin siirto merkitään kahdella kirjaimella, joista ensimmäinen tarkoittaa nappulan sijaintia ennen siirtoa, jälkimmäinen sen sijaintia siirron jälkeen (jakoviivaa / käytetään pilkun sijasta erottamaan toistaan selvät muutaman siirron sarjat kuten kuuden nappulan muodostaman alueen tyhjentäminen)
x:x=ex,lj,ck,Pf,DP,GI,JH,mG,GI,ik,gi,LJ,JH,Hl,lj,jh,CK,pF,AC,CK,Mg,gi,ac,ck,kI,dp,pF,FD,DP,Pp,ox
x:x=ex,lj,xe/hj,Ki,jh/ai,ca,fd,hj,ai,jh/MK,gM,hL,Fp,MK,pF/CK,DF,AC,JL,CK,LJ/PD,GI,mG,JH,GI,DP/Ox
j:j=lj,Ik,jl/hj,Ki,jh/mk,Gm,Hl,fP,mk,Pf/ai,ca,fd,hj,ai,jh/MK,gM,hL,Fp,MK,pF/CK,DF,AC,JL,CK,LJ/Jj
i:i=ki,Jj,ik/lj,Ik,jl/AI,FD,CA,HJ,AI,JH/mk,Hl,Gm,fP,mk,Pf/ai,ca,fd,hj,ai,jh/gi,Mg,Lh,pd,gi,dp/Ki
e:e=xe/lj,Ik,jl/ck,ac,df,lj,ck,jl/GI,lH,mG,DP,GI,PD/AI,FD,CA,JH,AI,HJ/pF,MK,gM,JL,MK,Fp/hj,ox,xe
d:d=fd,xe,df/lj,ck,ac,Pf,ck,jl/DP,KI,PD/GI,lH,mG,DP,GI,PD/CK,DF,AC,LJ,CK,JL/MK,gM,hL,pF,MK,Fp/pd
b:b=jb,lj/ck,ac,Pf,ck/DP,GI,mG,JH,GI,PD/LJ,CK,JL/MK,gM,hL,pF,MK,Fp/xo,dp,ox/xe/AI/BJ,JH,Hl,lj,jb
b:x=jb,lj/ck,ac,Pf,ck/DP,GI,mG,JH,GI,PD/LJ,CK,JL/MK,gM,hL,pF,MK,Fp/xo,dp,ox/xe/AI/BJ,JH,Hl,lj,ex
a:a=ca,jb,ac/lj,ck,jl/Ik,pP,KI,lj,Ik,jl/GI,lH,mG,DP,GI,PD/CK,DF,AC,LJ,CK,JL/dp,gi,pd,Mg,Lh,gi/ia
a:p=ca,jb,ac/lj,ck,jl/Ik,pP,KI,lj,Ik,jl/GI,lH,mG,DP,GI,PD/CK,DF,AC,LJ,CK,JL/dp,gi,pd,Mg,Lh,gi/dp
Strategia > Ranskalaisen pelin ratkaisu

Jos ranskalaisella laudalla jätetään aluksi vain yksi reikä tyhjäksi, vain osa rei'istä on sellaisia, että tehtävä on mahdollista ratkaista jättämällä laudalle lopuksi vain yksi nappula. Sellaisia ovat vain seuraavissa kuvioissa esitetyt sekä ne, joissa alkuasema on yhtenevä näistä jonkin kanssa.
1)
0 1 2 3 4 5 6
        0     o · ·
        1   · · · · ·
        2 · · · · · · ·
        3 · · · · · · ·
        4 · · · · · · ·
        5   · · · · ·
        6     · · ·
Mahdollinen ratkaisu: [2:2-0:2, 2:0-2:2, 1:4-1:2, 3:4-1:4, 3:2-3:4, 2:3-2:1, 5:3-3:3, 3:0-3:2, 5:1-3:1, 4:5-4:3, 5:5-5:3, 0:4-2:4, 2:1-4:1, 2:4-4:4, 5:2-5:4, 3:6-3:4, 1:1-1:3, 2:6-2:4, 0:3-2:3, 3:2-5:2, 3:4-3:2, 6:2-4:2, 3:2-5:2, 4:0-4:2, 4:3-4:1, 6:4-6:2, 6:2-4:2, 4:1-4:3, 4:3-4:5, 4:6-4:4, 5:4-3:4, 3:4-1:4, 1:5-1:3, 2:3-0:3, 0:2-0:4]
2)
0 1 2 3 4 5 6
        0     · · ·
        1   · · o · ·
        2 · · · · · · ·
        3 · · · · · · ·
        4 · · · · · · ·
        5   · · · · ·
        6     · · ·
Mahdollinen ratkaisu: [1:1-1:3, 3:2-1:2, 3:4-3:2, 1:4-3:4, 5:3-3:3, 4:1-4:3, 2:1-4:1, 2:6-2:4, 4:4-4:2, 3:4-1:4, 3:2-3:4, 5:1-3:1, 4:6-2:6, 3:0-3:2, 4:5-2:5, 0:2-2:2, 2:6-2:4, 6:4-4:4, 3:4-5:4, 2:3-2:1, 2:0-2:2, 1:4-3:4, 5:5-5:3, 6:3-4:3, 4:3-4:1, 6:2-4:2, 3:2-5:2, 4:0-4:2, 5:2-3:2, 3:2-1:2, 1:2-1:4, 0:4-2:4, 3:4-1:4, 1:5-1:3, 0:3-2:3]
and 
3)
0 1 2 3 4 5 6
        0     · · ·
        1   · · · · ·
        2 · · · o · · ·
        3 · · · · · · ·
        4 · · · · · · ·
        5   · · · · ·
        6     · · ·
Mahdollinen ratkaisu: [2:1-2:3, 0:2-2:2, 4:1-2:1, 4:3-4:1, 2:3-4:3, 1:4-1:2, 2:1-2:3, 0:4-0:2, 4:4-4:2, 3:4-1:4, 6:3-4:3, 1:1-1:3, 4:6-4:4, 5:1-3:1, 2:6-2:4, 1:4-1:2, 0:2-2:2, 3:6-3:4, 4:3-4:1, 6:2-4:2, 2:3-2:1, 4:1-4:3, 5:5-5:3, 2:0-2:2, 2:2-4:2, 3:4-5:4, 4:3-4:1, 3:0-3:2, 6:4-4:4, 4:0-4:2, 3:2-5:2, 5:2-5:4, 5:4-3:4, 3:4-1:4, 1:5-1:3]
Strategia > Erilaisia pelilautoja

Lauta­pasianssia on pelattu useilla eri kokoisilla peli­laudoilla, joskin edellä esitetyt kaksi ovat suosituimpia. Sitä
on myös pelattu kolmiomaisella laudalla, joissa hypyt on sallittu kaikkiin suuntiin. Tehtävä on toden­näköisesti 
ratkaistavissa, jos sillä on sopiva "pariteetti" ja jos pelilauta on tarpeeksi laaja.
Kolmiomaisessa muunnelmassa on viisi nappulaa reunalla. Jos aluksi jätetään tyhjäksi jokin kolmesta keskimmäisestä reiästä, peli ei ole ratkaistavissa niin, että viimeinen nappula jää samaan reikään. Jos aluksi jätetään kolmion kärjessä oleva reikä tyhjäksi, tehtävä on ratkaistavissa kymmenellä siirrolla, ja jos tyhjä reikä on kolmion sivulla, yhdeksällä siirrolla.
Pelistä on olemassa myös shakkilaudalla pelattava muunnelma, jossa nappuloita asetetaan vain mustille ruuduille ja
niistäkin yksi jätetään tyhjäksi. Siinä nappulat hyppäävät viistoon toisen nappulan yli sen toisella puolella olevaan tyhjään mustaan ruutuun.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Peg solitaire
Kirjallisuutta

On the solitaire cone and its relationship to multi-commodity flows. Mathematical Programming, 2001, nro 90, s. 27–57.  doi:10.1007/PL00011419
John D. Beasley: The Ins & Outs of Peg Solitaire.  Oxford University Press, 1985.  ISBN 978-0198532033
A solitaire game and its relation to a finite field. Journal of Recreational Mathematics, 1968, nro 1, s. 121–123.
Mathematical Games. Scientific American, kesäkuu 1962, nro 206 (6).
Mathematical Games. Scientific American, helmikuu 1966, nro 214 (2).
Mathematical Games. Scientific American, toukokuu 1966, nro 207 (5).
Integer programming based algorithms for peg solitaire problems, Proc. 2nd Int. Conf. Computers and Games (CG 2000). Lecture Notes in Computer Science, 2001, nro 2063, s. 229–240.  doi:10.1007/3-540-45579-5_15 .
Generalized Hi-Q is NP-complete. Trans. IEICE, 1990, nro 73, s. 270–273. .
Aiheesta muualla

Wikimedia Commonsissa on kuvia tai muita tiedostoja aiheesta .
Suomenkieliset ohjeet Peg Solitare pelin ohjelmoimiseksi Lazarus ohjelmakehitysympäristöllä.
Albino Tonninan HTML5-version
A Solitaire Game and Its Relation to a Finite Field
Peg solitaire and group theory
Peg Solitaire Rectangle12 F3board
Peg Solitaire Classic F1boards
Peg Solitaire Square16 F2board
Peg Solitaire Square25 F2board
Peg solitaire Englantilaisen pelin ratkaisu askel askelelta
Lautapasianssia pelaava mies
Erilaisia lautapasianssin lautoja:

(1) Ranskalainen (eurooppalainen), 37 reikää, 1600-luvulta;

(2) J. C. Wiegleb, 1779, Saksasta, 45 reikää;

(3) Epäsymmetrinen 3-3-2-2, jonka esitti George Bell 1900-luvulla;

(4) Englantilainen (standardi), 33 reikää;

(5) Timantti, 41 reikää;

(6) Kolmiomainen, 15 reikää.

Harmaa = reikä, johon viimeinen nappula jää.
Käännös suomeksi
Mesopótamo

| Mesopótamo Μεσοπόταμο |
| --- | --- |
 Mesopótamo
 Koordinaatit: 39°14′13″N, 20°31′49″E 
Valtio:  Kreikka
Alue:  Epeiros
Alueyksikkö:  Préveza
Kunta:  Párga
Kunnallisyksikkö:  Fanári
Hallinto:  
 – Asutustyyppi:  kylä
 – Kallikrates-koodi:  2103011701
Väkiluku (2011):  533
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Mesopótamo (kreik. Μεσοπόταμο; kath.kreik. Μεσοπόταμον, Mesopótamon) on Kreikan kylä, joka kuuluu hallinnollisesti Párgan kuntaan, Prévezan alueyksikköön ja Epeiroksen alueeseen. Aiemmin kylä kuului Fanárin kuntaan ja vuodesta 2011 lähtien Párgan kunnan Fanárin kunnallisyksikköön. Kylä muodostaa oman kyläyhdyskuntansa (Τοπική Κοινότητα Μεσοποτάμου, Topikí Koinótita Mesopotámou). Kylän väkiluku on 533 (vuonna 2011).
Johannes Kastajan (Ágios Ioánnis) kirkko Nekromanteionin oletettujen raunioiden päällä.
Mesopótamo, suomeksi ”Jokien keskellä”, sijaitsee nimensä mukaisesti Achérontas- ja Kokytós-jokien risteämässä. Se tunnetaan ennen kaikkea antiikin ajan tunnetuimman Nekromanteionin eli kuolleiden oraakkelin oletettuna sijaintipaikkana. Nekromanteionin rauniot sijaitsevat kylän itälaidalla. Achérontas- ja Kokytós-jokien nimet vastaavat kreikkalaisen mytologian kuolleiden valtakunnan Haadeen jokia Akheron ja Kokytos.
Mervi

| Mervi |
| --- | --- |
Nimipäivä:   
– suomenkielinen:  21. syyskuuta
– ruotsinkielinen:  –
– ortodoksinen:  –
Muunnelmia:  Merve, Meevi, Merva
Vastineita eri kielissä:  –
Nimen alkuperä:  Merven kartano Hattulassa
Infobox OKNimi-testi OK: 
Mervi on suomalainen naisen etunimi.
Nimi Mervi tuli käyttöön 1900-luvun alkuvuosina. Nimi on peräisin paikannimistä. Yksi ensimmäisistä Mervi-nimisistä, Mervi Ahla (s. 1917), sai tämän nimen Hattulan Mervessä sijaitsevan Merven kartanon mukaan.
Nimi pääsi Suomen almanakkaan vuonna 1950, jolloin sen nimipäivä oli 6. tammikuuta. Vuodesta 1952 lähtien se on ollut nykyisellä päivällään, 21. syyskuuta.
Digi- ja väestötietoviraston tietojen mukaan Mervi-nimen on vuoden 2019 loppuun mennessä saanut 10 621 naista ja ainakin yksi mies. Suurin osa heistä on syntynyt vuosien 1940 ja 2000 välisenä aikana.
Tunnettuja Mervejä

Mervi on seuraavien tunnettujen henkilöiden nimi:
Mervi Ahla (1917–1995), rehtori ja yliopistonlehtori
Mervi Airaksinen (s. 1980), teknologia-alan yritysjohtaja
Mervi Enqvist, Inderjit Kaur Khalsa, ent. Mervi Rannikko (s. 1970), elokuvaohjaaja ja joogaopettaja
Mervi Heikkilä (s. 1974), kirjailija, runoilija ja kirjastonjohtaja
Mervi Helkkula (s. 1957), ranskan kielen professori
Mervi Junkkonen (s. 1975), elokuvaohjaaja
Mervi Järventaus (1919–2006), näyttelijä ja lausuntataiteilija
Mervi Kaarninen (s. 1957), Suomen historian dosentti
Mervi Kallio (s. 1977), urheilutoimittaja
Mervi Kantokorpi (1958–2023), opettaja, kirjallisuuskriitikko ja vapaa kirjoittaja
Mervi Katainen (s. 1978), kokoomuslainen poliitikko, Jyrki Kataisen puoliso
Mervi Kianto (s. 1947), pianisti ja pianopedagogi
Mervi Koistinen (s. 1977), pesäpalloilija
Mervi Koponen (s. 1976), laulaja, vuoden 2011 tangokuningatar
Mervi Koski (s. 1955), kirjailija ja informaatikko
Mervi Kytösalmi-Buhl (s. 1948), kuvataiteilija ja videotaiteen pioneeri
Mervi Laaksonen (s. 1975), biologi
Mervi Markkanen (s. 1984), ampumahiihtäjä
Mervi Multamäki, ent. Hiltunen (s. 1963), laulaja ja ääninäyttelijä
Mervi Niskanen (s. 1963), rahoituksen professori
Mervi Pakkanen (s. 1952), psykologi ja kirjailija
Mervi Pantti (s. 1964), viestintätieteen professori
Mervi Paulasto-Kröckel (s. 1966), elektroniikan integroinnin ja luotettavuuden professori
Mervi Pesu, o.s. Väisänen (s. 1973), hiihto- ja pyöräsuunnistaja
Mervi Pohjanheimo (s. 1945), tv-tuottaja ja ohjaaja
Mervi Simoska (s. 1970), Juvan kunnanjohtaja
Mervi Takatalo (s. 1981), näyttelijä
Mervi Tapola (1954–2019), mäkihyppääjä Matti Nykäsen puoliso 2001–2003 ja 2004–2010.
Mesoyhdiste

Mesoyhdiste (tai mesoisomeeri)  on diastereomeeri, joka sisältää 2 tai useampia asymmetrisiä atomeja (stereokeskuksia), mutta on optisesti inaktiivinen (tai akiraalinen). Mesoyhdiste on siis akiraalinen diasteromeeri, jolla ei ole peilikuvaisomeeria. Mesoyhdiste ei ole optisesti aktiivinen, koska sen kiraliakeskukset kumoavat toisensa vaikutuksen.
Esimerkiksi viinihapolla (2,3-dihydroksibutaanidihapolla) on kaksi kiraalista hiiliatomia, eli teoriassa sillä on neljä stereoisomeeria: (2R,3R)- ja (2S,3S)- (2R,3S)- ja (2S,3R)-viinihapot. Näistä (2R,3R)- ja (2S,3S)-viinihapot ovat enantiomeerejä. (2R,3S) ja (2S,3R)-isomeerit ovat symmetriatason vuoksi identtisiä yhdisteitä ja optisesti inaktiivisia.Tämä johtuu siitä, että molekyylissä on hiiliatomien 2 ja 3 välissä symmetriataso. Kun molekyyliä käännetään 180°, saadaan sama rakenne kuin peilikuvalla, joten rakenteet ovat identtisiä. Tämä yhdiste on viinihapon mesoyhdiste. Viinihapolla on siis vain kolme stereoisomeeriä - enantiomeeripari ja mesoyhdiste, joka symmetrian vuoksi on akiraalinen.

Myös syklisillä yhdisteillä voi esiintyä mesoyhdiste. Esimerkiksi 1,2-substituoidun sykloheksaanin cis-isomeeri on mesoyhdiste, koska siinä on symmetriataso (merkitty kuvaan σ:lla). Vastaavasti sen trans-isomeerit ovat toistensa peilikuvaisomeereja eli enantiomeereja.
1,2-dimetyylisykloheksaanin isomeerit: cis-isomeeri (mesoyhdiste) ja trans-isomeerit (enantiomeerit)
HMS Mermaid (U30)

| HMS Mermaid |
| --- | --- |
 HMS Mermaid

Aluksen vaiheet
Rakentaja:  William Denny and Brothers
Kölinlasku:  8. syyskuuta 1942
Laskettu vesille:  11. marraskuuta 1943
Palveluskäyttöön:  12. toukokuuta 1944
Poistui palveluskäytöstä:  myyty Länsi-Saksalle 1950
Tekniset tiedot
Uppouma:  1 925 t (standardi)
Pituus:  86,4 m (vesiraja) 91,3 m (kokonaispituus)
Leveys:  12,2 m
Syväys:  3,5 m
Koneteho:  4 300 hv
Nopeus:  19,75 solmua
Aseistus
Aseistus:  6 x 4" (102 mm) QF -ilmatorjuntatykkiä kaksiputkisissa torneissa 2 x 40 mm kaksiputkista ilmatorjuntatykkiä 4 x 20 mm yksiputkista ilmatorjuntatykkiä
HMS Mermaid (viirinumerot U30) oli Britannian Kuninkaallisen laivaston parannellun Black Swan -luokan sluuppi, joka otettiin palvelukseen vuonna 1944.
Alus palveli vuosina 1950-1971 Saksan laivastossa fregatiksi luokiteltuna nimellä Scharnhorst.
Valmistus

Alus tilattiin William Denny and Brothersilta, missä köli laskettiin 8. syyskuuta 1942. Alus laskettiin vesille 11. marraskuuta 1943 ja otettiin palvelukseen 12. toukokuuta 1944.